Okrug (AQSh)
Amerika Qoʻshma Shtatlarida okrug yoki graflik (inglizcha: county; talaffuzi: kaunti) shtatning maʼmuriy-hududiy birligidir. „Okrug“ atamasi AQShning 48 ta shtatida qoʻllanadi, Luiziana va Alyaska shtatlarida mos ravishda qavm yoki prixodlar (inglizcha: parishes) va borolar (inglizcha: borough) deb ataladigan boʻlinmalar mavjuddir. AQShda har bir shtatga oʻrtacha 62 ta okrug toʻgʻri keladi. Bunda, Delaware shtati eng kam, yaʼni 3 ta okrugga ega. Texas shtati esa eng koʻp, yaʼni 254 ta okrugga ega sanaladi.